ming030890/wiki-yue-high-quality huggingface dataset:
蔣中正

蔣中正（1887年10月31號—1975年4月5號），字介石，浙江省奉化縣溪口鎮人，以前中華民國官方會尊稱佢做「先總統 蔣公」。係中國軍事家同政治人，曾擔任中華民國總統同中國國民黨總裁。佢響近代中國史上佔有舉足輕重嘅地位，而佢亦係中國實現共和政體後，至今唯一一個統一過全中國，並同時統治過中國大陸同臺灣嘅領袖，1975年4月5號，因心臟病發，與世長辭，享年87歲。

名
同唔少中國史嘅人一樣，蔣中正一生中有幾個名。下邊係佢常用嘅名號同埋稱呼。
性質
名
說明

譜名周泰喺族譜嘅名。

學名志清16歲喺寧波返學改嘅。

名中正1917年到1918年之間改嘅。

拉丁轉寫Chiang Kai-shekKai-shek 係「介石」嘅粵語音譯。

日本名石田雄介響日本留學期間改嘅。
中國大陸地區好少用「中正」或「蔣中正」，而一般叫佢做「蔣介石」。喺有關八年抗戰嘅影視作品之中，成日按職務叫佢「蔣委員長」，委員長成為蔣嘅代名詞，中國人普遍接受呢個名；佢喺臺灣地區嘅正式名係「蔣中正」，或簡稱「中正」（威妥瑪拼音：Chung-cheng），例如臺北市區嘅蔣中正紀念館名係中正紀念堂、臺灣各地嘅文化中心名係中正文化中心，同埋臺灣最常見嘅路名：中正路。
講英文嘅外國人（特別係美國人）暱稱蔣中正為 Gimo，取自第二次世界大戰時蔣任軍事委員會委員長（即大元帥，Generalissimo）嘅英文簡寫。
蔣介石死咗之後，喺臺灣戒嚴時期，多數用抬頭嘅尊稱「先總統 蔣公」。隨住解嚴之後政治情勢改變，呢個寫法已經好少用。
蔡齡齡

蔡齡齡（Aling Choi，1965年1月11號—2012年6月24號）係香港DJ、歌手。曾任職於香港商業電台，1989年簽約香港百代唱片出道，同年推出《蔡齡齡》專輯，次年以一曲《細水長流》而出名。1993年退出樂壇，嫁畀音樂人馮鏡輝。
2000年代初，蔡齡齡復出，主持電台節目，喺香港電台第一台同陳永業齊齊主持午間節目《開心新航線》，直至後來港台重組節目，同《朝朝早精神好》合併成為今日嘅《開心日報》為止。2007年8月20號，接替王雅文，喺逢星期一晚八點到九點，喺香港電台第一台，主持懷舊英文金曲節目《恬淡情懷》。
2012年4月30號，蔡齡齡因病請假。6月24號，跳樓自殺身亡，傳因抑鬱症病發所致。
蔡龍雲

蔡龍雲既係武術前輩蔡桂勤嘅仔，又係同李小龍一個班嘅學徒。
2015年12月19號，蔡龍雲因病喺上海死咗，終年87歲。
蔣介卿

蔣介卿（1875年1月3號—1936年12月27號），名錫侯，字介卿，一字瑞生，號蕭緒，另外一個號叫前安，譜名就叫做周康，係前中華民國總統蔣中正嘅大佬，做過地方法官、英德縣縣長、海關監督、浙江省政府委員等等。

經歷
蔣介卿係屋企入面嘅大仔，同蔣中正係同老豆唔同阿媽嘅兄弟。佢細個嗰時，老豆蔣肇聰將佢過繼畀堂大佬蔣肇餘，所以佢同蔣中正嘅關係就疏遠咗。後嚟，另一個細佬蔣瑞青死咗之後，蔣介卿受到一班存心不良嘅人鼓吹，想去分細佬身家但係失敗，之後重攞訟詞嚟嚇後母王采玉。
曾經中過秀才，響1921年佢畀中國民主自由先驅（重好落力咁推動）、當時嘅廣東省公署政務廳廳長古應芬睇起，將佢推介到瓊州（依家嘅海南）文昌縣做知事，之後又畀推介到英德縣做縣長，但係之後因為同貪污有關而畀人炒。響1928年，佢又一次畀人提拔，做海關監督（相當於今日嘅海關關長），後嚟佢接替做浙江省政府委員。但係後嚟佢辭職返鄉下，開公裕錢莊。
1936年，蔣介卿響武山廟睇緊大戲，聽到西安事變、同埋細佬蔣中正畀人扣押之後就突然中風，之後重死埋。但係佢嘅死到依家都有人懷疑，話佢死得好怪。
佢同細佬蔣中正關係唔係咁好，蔣中正經常講蔣介卿啲唔好嘢。

屋企
蔣介卿同老婆有個仔叫蔣國秉，蔣國秉同老婆生一個仔四個女，仔叫孝倫、囡囡分別叫靜娟、志倫、環倫（又叫孝玉）、明倫。蔣國秉響1982年死係台灣。另外，蔣介卿同妾侍有一個女叫蔣華秀，但係佢同老豆蔣介卿、大佬蔣國秉唔同，蔣華秀同叔父蔣中正嘅關係好到不得了，甚至仲親近過一般親生父囡。
蔣仲平

蔣仲平（粵拼：zoeng2 zung6 ping4；簡化字：蒋仲平；1944年1月—2017年3月5號）係中國大陸嘅政治人，亦係永遠懷念胡耀邦嘅江西省級老人，安徽馬鞍山含山縣人。1984年6月做過江西南昌市委副書記同副市長，1990年做過南昌市長。1993年8月調到江西省長個位做助理，1998年升級成副省長。從2003年1月開始做過江西省人大常委會副主任直到2009年5月退休為止。
2017年3月5號16:30（UTC+8），佢喺南昌因病冇得醫死咗，終年73歲。
自由意志家長式管治

自由意志家長式管治（英文：Libertarian paternalism）係一種有關管治嘅思想，主張政府要嘗試用各種方式改變同引導人嘅行為，同時又要尊重啲人做選擇嘅自由。
自由搏擊

自由搏擊（英文：kickboxing）係種搏擊運動，同拳擊幾似，但用腳踢都一樣得，規矩比較自由，常見有三種風格：日本式、美國式同荷蘭式。

起源
有講法話「Kickboxing」係日本人野口修所創，佢以空手道、拳擊同泰拳（Thai Boxing）職業打擊系格鬥技，並參考泰拳嘅比賽規則研發出嚟。
自由式摔角

自由式摔角係業餘摔角嘅一種比賽形式。源自中世紀英國 catch-as-catch-can wrestling，喺嗰時係英國騎士都識嘅一種武藝。
自由式摔角包含關節技同反關節招，傳咗去美國之後將原本一啲攞命嘅危險動作改良，變成一種競技運動，之後普及到全世界，仲列入奧運比賽項目。
自由業

自由業（英文：freelancer，可以粵化做粵拼：fri1 len1 saa4，原指唔隸屬特定主人嘅一種武士），又叫自由職業或者自由工作者，泛指唔隸屬於任何公司或者同特定公司簽訂專屬契約嘅工作者。
自由歐洲電台

自由歐洲電台 (英文：Radio Free Europe / Radio Liberty，簡稱 RFE/RL) 係一個由美國政府資助嘅媒體組織，主要係向東歐地區廣播新聞。組織嘅主旨係“喺政府壓迫或者基建唔夠嘅地方，提供自由資訊”。自由歐洲電臺係屬於一間 501(c)(3) 公司，由美國國際媒體署（英文：U.S. Agency for Global Media）負責監管。Jeremy Bransten 係個電臺嘅編輯主任。

組織
個電臺總共向23個國家用27種語言嚟做廣播。個組織自從1995年個總部係喺布拉格，喺全歐洲總共有21間寫字樓，超過500位全職職員同埋1,300位自由業職員。而喺華盛頓特區嘅寫字樓，就有680位職員。

歷史
喺1949年，自由歐洲電臺創辦，嚟做反共主義嘅宣傳途徑。兩年之後，自由電臺創辦，功能類似。佢哋兩個直到1972年，都係有中央情報局嘅部分資助到1976年，兩個電臺正式合併。
喺冷戰期間，自由歐洲電臺主要係向東方集團嘅國家發佈新聞，包括波羅的海國家同埋蘇聯自己。共產政府亦經常會派KGB嘅臥底去自由歐洲電臺喺慕尼黑嘅總部，嚟嘗試擾亂個無線電波。
自從1989年東歐劇變同埋1991年蘇聯解體以嚟，東歐嘅共產政府一個個咁冧，個電臺嘅目的已經達到咗，所以到依家基本上都冇乜點用。
自由擴散

自由擴散（英文：free expansion），又或者叫焦耳擴散（Joule expansion），係熱力學上成日研究嘅一種不可逆過程。
想像家陣有兩個缸（圖例）：左邊嗰個裝住咗隻有色嘅氣體，壓力 而體積 ，右邊個缸真空，兩個缸之間有條可以俾氣體通過嘅管，但條管俾個塞（中間條粗黑線）塞住咗氣體過唔到；跟住攞走個塞，對現實嘅觀察表明，噉做最後結果會係隻氣體慢慢噉擴散到去另外嗰個缸嗰度，最後隻氣體變成完全喺兩個缸嘅空間裏面平均噉分佈，壓力 而體積 。呢種「氣體喺空間入面擴散，最後變到完全平均噉分佈」嘅過程就係所謂嘅自由擴散。
自由望

自由望（英文：free look / mouselook）係指一隻電子遊戲容許玩家用某個或者某啲掣自由噉旋轉個鏡頭，自由噉想主角望邊就望邊。
自由放任

自由放任（英文：laissez-faire）係經濟體一種，指私人個體或者團體之間嘅交易完全或者近乎完全冇政府干預。
自由時報

《自由時報》（英文：Liberty Times）係一份喺台灣發行嘅報紙。

政治立場
李登輝執政嗰陣時，《自由時報》偏向國民黨本土派；2000年以後，偏向民進黨。《自由時報》的公信力、平衡報導與用字中立卻都得分極低。  :54 [2]

姊妹報
《臺北時報》（ Taipei Times ）：於1999年6月1號創刊。
臺灣地區領導人

臺灣地區領導人，或者叫臺灣當局領導人、臺灣方面領導人，係中華人民共和國政府同中華人民共和國媒體為咗描述佢哋認為冇台灣實際管轄權嘅中華民國總統，所塑造出嚟嘅一個名詞。呢個係中國大陸媒體用嘅標準詞彙，用呢個稱呼反映出中共當局認知嘅「喺台灣嘅中華民國唔係國家」嘅政治正確效果。中華人民共和國政府唔承認1949年之後遷移到台灣嘅中華民國政府，唔承認佢最高領導人嘅正式官銜「中華民國總統」。喺中國大陸經營嘅境外電視台，如鳳凰衛視，就一般用「台灣領導人」呢一個較為折衷嘅稱謂嚟指代中華民國總統。
台灣用緊「中華民國」國號，所以選舉出嘅總統正式官銜唔係「台灣總統」，法律上係中華民國總統。如果中國大陸媒體講台灣總統，等於承認台獨；如果講中華民國總統，就等於承認兩個中國。所以，中國大陸採用「台灣地區領導人」嚟代替中華民國總統：用「地區」講明台灣唔係一個國家，用「領導人」唔等同於「總統」。不過大陸媒體亦唔會稱之為「台灣省領導人」，因為咁樣稱呼等同將中華民國總統降格為省級領導人，咁樣稱呼可能會激嬲一啲傳統嘅親中國國民黨人士。雖然指同樣嘅職位，就有唔同嘅含義，正如同大陸人、外省人、中國人都有一啲唔同嘅含義。
根據北京當局嘅規定，中華人民共和國媒體一般唔可以用「中華民國」字樣描述台灣當局。不過如果新聞入面無辦法避免正式稱謂，就需要喺佢官銜或者機構名上面加引號，如「中華民國總統」、「總統府」等。
臺灣基隆地方法院

臺灣基隆地方法院，一般被簡稱為基隆地方法院或基隆地院，係中華民國嘅三級法院之一，屬於普通法院，喺臺灣基隆市。

管轄同組織
本圖係大台北地區政區圖；粉紅色同桃紅色分別係本院喺基隆市、新北市境內管轄區
管轄
基隆市全境。
新北市——瑞芳區、雙溪區、平溪區、貢寮區、萬里區同金山區，共6個區。
主要組織
下設基隆簡易庭，審理刑事案件嘅簡易訴訟程序同第一審違反《社會秩序維護法》事件。2010年9月1號，成立少年同家事專業法庭，審理少年同家事事件。
臺灣家白蟻

臺灣家白蟻；紅色頭嗰啲係兵，白色頭嗰啲係工。
臺灣家白蟻（學名：Coptotermes formosanus）係源自華南嘅一種白蟻。
臺灣地區

臺灣地區，又叫臺澎金馬地區，簡稱臺澎金馬，《中華民國憲法（中文：中華民國憲法）》叫自由地區，係指而家中華民國政府可以有效實施統治嘅地區。自1955年失守浙江省嘅大陳島（中文：大陳島）之後，「臺灣地區」覆蓋範圍主要包括臺灣島（同附近嘅島，包括綠島、蘭嶼）、澎湖群島、金門群島、馬祖列島（所以叫「臺澎金馬」），重有東沙群島同南沙群島嘅太平島同中洲島，總陸地面積36,188平方公里，2007年9月人口2292萬人。「臺灣地區」同而家中華人民共和國實際控制嘅「中國大陸地區」相對。

使用
目前中華民國政府對於表示佢哋嘅有效統治領土嘅用詞不一，但以使用「臺灣地區」為主：
臺灣地區 - 主要用喺《兩岸人民關係條例（中文：臺灣地區與大陸地區人民關係條例）》等兩岸關係相關法律。
臺澎金馬（地區） - 部分政府文件使用。主要用喺表示中華民國現有統治範圍嘅場合。
臺閩地區 - 主要喺政府嘅統計刊物中使用，使用情形同「臺澎金馬」類似。喺統計刊物中，臺灣地區僅指臺灣本島同澎湖群島。
自由地區 - 最早出現喺《動員戡亂時期臨時條款（中文：動員戡亂時期臨時條款）》，相對於由中國共產黨所佔領嘅「淪陷地區」。1991年《動員戡亂時期臨時條款》廢止後所實施嘅《中華民國憲法增修條文》沿用，指中華民國政府目前嘅治權範圍，相對於「大陸地區」同埋疆域內中國共產黨統治區域以外唔係屬於中華民國政府嘅統治區域。

政區
内文：臺灣政區
臺灣地區有6個直轄市、13個縣、3個市，由人民直選首長同議會。
臺灣年度代表字大選

臺灣年度代表字大選係聯合報自2008年起以日本今年的漢字作為範本，每年年底對臺灣民眾徵集投票選出一個代表性漢字，代表呢一年台灣嘅社會面貌同心靈風景，同埋喺歷年代表字解讀臺灣社會嘅改變。
2008至2015年共同主辦單位係遠東集團徐元智先生紀念基金會，2016年換成中國信託文教基金會。

爭議
日本嘅「今年嘅漢字」投票免費，但臺灣年度代表字大選係要畀錢投票，手機簡訊每次新台幣10元，手機直撥每秒0.2元。
一名網上代號k721102嘅民眾聲稱2008年票選第一名係「幹」，但俾主辦單位改成「亂」；2009年再話投票結束前幾日票選網站顯示第一名係197,925票嘅「驅」，但主辦單位最後宣布嘅第一名係遠喺前20名之外嘅「盼」。
2010年起主辦單位以維護公平性，唔再喺票選過程中公開票數，引起部份民眾不滿，認為主辦單位可能作票。
2011年代表字「讚」被質疑同馬英九競選總統口號「台灣加油讚」有關。
臺灣土地銀行

臺灣土地銀行（英文：Land Bank of Taiwan）係中華民國臺灣嘅一間銀行，1946年開張，總部喺臺北市，本嚟屬臺灣省政府，1998年凍省後改屬中華民國財政部，2003年改制做民營嘅股份有限公司。
臺灣基隆地方檢察署

臺灣基隆地方檢察署，一般被簡稱為基隆地檢署，係中華民國嘅檢察機關之一，地址係臺灣基隆市信義區東信路178號（基隆司法大廈）。
基隆司法大廈
臺灣府

臺灣府係大清喺臺灣嘅一個府，康熙廿三年（1684年）由東寧王國嘅承天府改名而嚟，位置係而家臺南市，1887年搬去而家嘅臺中市。1895年臺灣割讓畀大日本帝國後無咗。
臺1線

臺1線，全名中華民國省道臺1線，俗名縱貫公路、西部幹線，係中華民國其中一條臺灣省道，沿臺灣西部起，由臺北市中正區去到屏東縣枋山鄉，全長461.081公里，係全境第二長。
臺20線

臺20線係中華民國（臺灣）一條橫貫南部地區嘅省道。西起臺南湯德章紀念公園中山路段；東到臺東縣關山鎮德高，同省道臺9線德高陸橋附近相接。主線全長209.446km，仲有甲、乙兩條支線。
自市道178號終點，山上區、左鎮區界向東開始進入山區後，台20線即成所謂「南橫公路」。沿線越過新化丘陵、玉山山脈、中央山脈，橫跨臺南、高雄、臺東等三縣市，呢使得臺20線喺交通部公路總局編制嘅公路系統當中，成咗臺灣最長嘅一條橫貫省道公路。而家高雄市桃源區梅山口至臺東縣海端鄉向陽唔通。管制路口嘅北邊聚落梅山里可經梅山農路上至中之關。
臺17甲線

台17甲線（安南－湖內橋）係台17線嘅一條支線，北起臺南市安定安南區界嘅國道八號台南端，南至高雄市湖內區湖內橋，全長26.851公里。

公路描述
台17甲線嘅起點喺台南市安南區同安定區區界嘅國道八號台南端，其中起點至台江大道之間嘅車道屬於雙向二快車道二側車道一慢車道，路名叫安吉路。自起點開始往南方行進，至公學路口時同市道178號交匯，喺台江大道路口時同台17乙線交匯，而呢度亦係台17乙線嘅終點。至海佃路口時同台17甲線舊線交會，而後接海佃路並續往南方行進，通過鹽水溪嘅鹽水溪橋後進入北區。
進入北區後，路名叫文賢路，往南行進後，喺成功路同文賢路口處接成功路，喺金華路同成功路口處接金華路，並進入中西區。公路行進至府前路口時同市道182號交會，而呢度亦係市道182號嘅起點，然後通過永華路口後進入南區。至中華南路路口時接明興路，然後喺灣裏附近同台86線橋下道路交會，喺南萣橋跨越二仁溪後進入高雄市茄萣區。
進入高雄市茄萣區後接白砂路，喺中正路同白砂路口處接中正路。進入湖內區後通過湖內區公所、海埔等地，最後喺湖內橋附近同台17線同埋台28線交會，就係呢條公路嘅終點。
臺20乙線

臺20乙線（左鎮—南化）西起左鎮區，東至南化區，全長7.855公里。全線都喺臺南市境內。
因連結臺20線同臺3線，從左鎮市區往南化北寮，行經臺20乙線較主線節省里程，唔使經過玉井市區，係南部橫貫公路嘅替代道路同捷徑。
臺20乙線而家擴闊緊，長度約3.6公里，斥資逾8億元，分為2標，左鎮段最為棘手嘅自來水管線埋設問題，已協調喺2018年2月底解決，最快2019年初完工，而靠近南化端嘅部分，將新闢外環道，坡地嘅水土保持最關鍵，亦正全力施工。臺20乙線係新化經左鎮、往南化嘅交通要道，連結臺20線同臺3線，原路僅闊6.5公尺，擴闊完成後，闊度將加至13公尺，令山區交通更便捷，有助帶動地方發展。

行經行政區
全線都喺臺南市境內。
臺17乙線

台17乙線係以臺南市安南區土城子嘅台17線（安明路）為公路起點，沿著台江大道朝東行進，喺台江大道同海佃路口同台17甲線舊線交匯，然後喺溪心寮同台17甲線（安吉路）交匯，就係呢條公路嘅終點。

行經行政區
全線都喺臺南市境內。
臺19甲線

台19甲線 鹽水－赤崁，北起台南市鹽水區，南至高雄市梓官區赤崁，全長78.461km。由原縣道173號嘅鹽水至麻豆段同縣道177號麻豆至赤崁全線整編而成。亦係宜家臺灣公路系統里程最長嘅省道支線。
薩爾達傳說系列

《薩爾達傳說》（ゼルダの伝説，The Legend of Zelda）係任天堂推出嘅奇幻電子遊戲系列，最初由電子遊戲設計師宮本茂製作，後來就交俾青沼英二製作。第一隻遊戲係1986年2月21號喺Family Computer推出嘅薩爾達傳說，後來亦有兩邊分支，一邊係全3D視角遊戲，同埋2D俯視式遊戲
3D最新作係係2023年5月12號喺Nintendo Switch推出嘅薩爾達傳說：王國之淚。
2D最新作係係2024年9月26號喺Nintendo Switch推出嘅薩爾達傳說 智慧的再現。
遊玩嘅方式基本上屬於動作遊戲，但又加入高度嘅解謎要素，可以歸類入動作角色扮演以及動作冒險類型。
《薩爾達傳說》系列被視為係有史以來最具影響力嘅電子遊戲系列之一，並同任天堂嘅馬利奧、動物森友會、斯普拉遁、皮克敏，五大知名系列並列為公司嘅生招牌。
薩珊

薩珊，又叫薩珊帝國、波斯第二帝國或者薩珊王朝，係波斯嘅其中一個王朝，喺224年立國，651年亡國。
薩爾達傳說：穆修拉嘅面具

《薩爾達傳說：穆修拉嘅面具》（英文：The Legend of Zelda: Majora's Mask）係任天堂喺 2000 年出喺任天堂64嘅一隻動作冒險遊戲，2015年喺3DS推出重製版。
薩窩王宮

薩窩王宮（粵音：saat3 wo1 wong4 gung1）係喺意大利拖連奴一柞王室建築嘅統稱，包括拖連奴王宮、夫人宮、卡里尼亞奴宮、華倫天奴城堡同埋第啲建築，喺1997年畀聯合國教科文組織列入世界遺產。
薩爾達傳說：王國之淚

《薩爾達傳說：王國之淚》（英文：The Legend of Zelda: Tears of the Kingdom）係一隻開放世界動作冒險遊戲，係《薩爾達傳說：曠野之息》嘅續集，2023年5月12號推出。
本作沿用《薩爾達傳說：曠野之息》嘅地圖，新增空島同地底嘅地圖，遊戲時間定於《薩爾達傳說：曠野之息》結局幾年後。今作新增咗4款主要技能：究極手、餘料建造、通天術、倒轉乾坤。
遊戲喺發行頭3日賣出1,000萬份，成為任天堂有史以來銷售速度最快嘅遊戲。截止至2024年6月，《薩爾達傳說 王國之淚》喺全球賣出2,080萬份，係全系列銷量第二嘅遊戲。
薩米人

薩米人（粵拼：saat3 mai5 jan4，Sámit ）係發源自北歐嘅一個原住族群，主要分佈芬蘭、挪威、瑞典同俄羅斯，估計全球約莫有14萬人。
蛋撻

蛋撻，即係用蛋做餡嘅撻，做法係將餅皮放入圓形嘅模，倒入溝埋砂糖同雞蛋嘅蛋漿，然後放入焗爐；焗出嚟嘅蛋撻外層係鬆脆嘅撻皮，內層就係黃色瓊埋嘅香甜蛋漿。

歷史
由英國傳入，後成為香港著名地道美食。同英式蛋撻分別係，港式蛋撻嘅蛋漿只係溝水，所以又叫撻水，以嫩滑見稱，焗好嘅蛋撻內嘅蛋漿表面滑如水般反光，主張新鮮出爐趁熱食，種類除咗曲奇皮，仲有酥皮蛋撻，英式蛋撻嘅蛋漿會混入忌廉、溫呢拿等料，未注入撻殼前已先煮過，蛋撻焗好後要癱凍至室溫，亦都唔會用酥皮。
西方糕點傳入香港後，其中一部份形成西餅呢個港式概念。而蛋撻就衍生出原創嘅港式西餅椰撻。

種類
香港蛋撻以皮分為牛油蛋撻同埋酥皮蛋撻兩種：
牛油蛋撻撻皮光滑完整，好似一塊盆形嘅餅乾，有浸牛油香味，類似西餅嘅餡批底皮（Pie Crust），食落似曲奇，所以又叫曲奇皮蛋撻。
酥皮蛋撻撻皮係一浸浸薄酥皮，近似西餅嘅牛油酥皮（Puff Pastry）；但因為用咗豬油（Lard），出來嘅酥皮會粗啲；因為撻皮厚啲，所以餡都會少啲。
亦有喺蛋漿入面混入其他料，例如奶撻、薑汁蛋撻、蛋白蛋撻、朱古力蛋撻同燕窩蛋撻等等。

文化
蛋撻作為香港文化嘅標誌之一，亦喺多個大眾娛樂同文化作品中出現。例如：
《牛油蛋撻》，有一首歌以牛油蛋撻作為歌詞嘅歌為人熟知，並無正式歌名，歌詞有多個些微唔同嘅版本，有個版本（大約二千年楊紹鴻、張國林填詞版本）當中一部份係「滑滑劣劣　似豬膏咁滑　牛油蛋撻無咁滑　撩人面珠　我想錫一啖　嘩　味香滑如食新鮮蛋撻」。
《光輝歲月》為一個以香港回憶作為賣點嘅遊戲，遊戲入面其中一個道具係蛋撻。
蛋殼

蛋殼係蛋出面硬淨嘅外殼，主要成份係碳酸鈣，保護住蛋白同蛋黃。
蛋盅

蛋盅係用來裝起隻蛋嘅盅，等佢企直唔郁。
蛋盅乜嘢物料都有，瓷造、陶造、塑膠造、鋼造、木造等等，有時甚至係藝術品。個型係可以套住蛋尖嗰大半邊，露出圓嗰面，盅底有腳，等盅固定，方便食用。
蛋盅流行於歐洲，包括英國，亦有人專收藏蛋盅。

用法
通常烚蛋烚到半生熟，先至於上蛋盅。用餐刀開頂部後，可以用匙𢳂來食。

英文
蛋盅英文叫egg cup。
蛋盒

蛋盒係指裝住雞蛋或者其他蛋嘅包裝盒，多數用厚紙板整，令啲蛋冇咁易打爛。
蛋白脆餅

蛋白脆餅（法文：meringue）係種法國餅，用發起咗嘅蛋白加糖去焗，瑞士同意大利都好流行。
蛋白合成抑制劑

蛋白合成抑制劑（英文：protein synthesis inhibitors）係一種化合物，曉壓抑一隻生物體內新蛋白質嘅產生，從而阻礙細胞嘅生長。
蛋白

蛋白係指蛋（通常係雞蛋）入面嘅半透明液體，熱咗會變白色固體。如果高速咁攪蛋白，就可以發起做白色嘅蛋白泡。
舞龍

舞龍係起源於中國嘅傳統舞蹈。舞龍同舞獅，古時係嚮一年中嘅大型節慶裏面節目之一。隨住華人移民到世界各地，而家舞龍呢個文化，已經遍及中國、台灣、香港、東南亞，以及歐美、澳紐各個華人集中嘅地區，成為中華文化嘅一個標誌。

意義
龍，係中國嘅圖騰，龍代表咗中華民族，代表咗神州大地。龍係中國皇帝嘅象徵。
作為一個中華民族引以為傲嘅標誌，龍圖騰嘅存在產生咗舞龍嘅文化。龍本身作為一個神秘而又傳奇嘅動物，可以嚮天上飛、水中游。傳說中就有海龍王掌管雷雨。中國人就依照佢哋嘅想像力，創造出舞龍嘅各種動作。
嚮中國文化而言，舞龍帶有吉祥、興旺、太平、繁榮嘅意思。中國係農業國家，農民往往由於龍同天氣嘅關係，以拜祭、舞龍祈求有利耕種嘅天氣。

點睛
舞龍嘅傳統包括一個點睛嘅儀式。古代嘅點睛係尊請皇帝嚟，以紅沙點龍睛，意謂賦予光明，賦予力量。係民間，則由識武術者，嚮表演一套武功之後點睛。點睛者，武術一個比一個高超，故而點出之睛亦愈見渾圓。所以古代點睛之處，往往係武林高手會集之處。
現代嘅點睛儀式已經從古時演化，變由當地政府或組織最高代表出任呢個榮譽。

音樂
鼓、鈸、鑼都係舞龍嘅配樂樂器，提供音樂效果同埋節奏，並且有指揮作用。
鼓樂嘅風格，亦因地區、社會階層（民間、朝庭）之分亦有別。

其他
傳統上，舞過一次嘅龍稱為老龍。農村嘅地方，都會將老龍保存，翌年又攞出另一條新龍黎舞。積聚落嚟龍身會被聯起，成為一條成百人嘅長龍。
舞龍嘅同時，龍身旁邊會有魚同舞。

南龍
南龍，故名思議，係江南一帶發展出嚟嘅舞龍形式。
南龍嘅龍身比較重，龍頭係成條龍最重嘅部份。南龍嘅風格係有氣勢。因為佢嘅重量，所以動作上嚟講，唔似北龍咁注重花巧，而係注重體力。
引南龍嘅係一顆龍珠一個人，而加上龍身，通常就有十個人左右，龍身大約長九米。由於南龍唔要求靈活，所以，龍身可以係二十米、百米，甚至有千米長龍。龍頭大細，亦因應龍身長短而改變。
嚮製作上，南龍比較傳統，龍頭都係用竹紙紮。傳統嘅龍身花紋係同布縫上去，而比賽龍嘅龍身花紋，為求輕巧，都係嚮布上畫出嚟嘅。而家大部份都係畫上去，甚至係電腦配合縫出嚟。
南龍嘅動作，通常有盤圈、S彎、龍頭越過龍身等等。

北龍
北龍係江北一帶發展出嚟嘅風格。
以龍身嚟講，北龍龍頭比較細同輕巧，用料可以係傳統嘅紙紮，或者比較新穎嘅用輕身嘅膠質，以便作出多花款嘅動作，譬如：左右翻騰等等。有別於南龍，北龍嘅動作範圍細好多，故而所要求嘅體力亦相對降低。
北龍嘅動作，通常都適宜嚮漆黑環境中進行。亦因為咁樣，製作北龍嘅物料都係會螢光。
目前，北龍喺世界上比較流行。喺中國、香港、馬來西亞、星加坡等地方，都經常舉辦舞龍嘅龍藝賽事同表演。

發展
美國拉斯維加斯馬戲團Cirque du Soleil嘅演出Dralion，就有龍獅作為主角，係西方人對東方文化傳譯嘅一個例子。
喺美國、加拿大、英國、澳洲等地嘅中國城，舞龍已經成為例行節目之一。
舞鋼

舞鋼係中國河南平頂山一個縣級市，總面積646平方公里，人口32萬。
舞陽

舞陽係中國河南漯河一個縣，總面積776平方公里，人口60萬。
舞蹈理論

舞蹈理論（英文：dance theory）係指有關舞蹈嘅理論研究，包括「乜嘢係舞蹈」等嘅哲學問題，以至有關「舞蹈嘅美感由邊度嚟」或者「唔同舞種喺技巧上有乜異同」等比較實用嘅問題。
舞蹈腰帶

舞蹈腰帶（dance belt）係男芭蕾舞蹈員會著喺佢哋緊身褲裏面嘅一種褲。舞蹈腰帶好似一條底褲噉形，但係稍微硬淨啲，幫到手遮住同固定個男舞蹈員嘅下體，令到佢喺著住緊身褲跳舞嗰時唔會因為俾人睇到佢下體嘅形狀而引起尷尬。
舞蹈風暴

《舞蹈風暴》（粵拼：mou5 dou6 fung1 bou6；英文：Dance SmashSinger），原名《我心舞動》，係中國大陸湖南衛視推出嘅一檔大型舞蹈競技節目，呢個節目由湖南衛視同以色列嘅Armoza Formats一齊研發，概念參考自Armoza Formats嘅節目模式《舞蹈革命》（英文：Dance Revolution），由製作過《我是歌手》同《歌手》系列節目嘅洪嘯工作室製作，係湖南衛視繼《巔峰之夜》之後又一檔跨國共研節目，都係湖南衛視繼《聲入人心》之後又一檔將高雅藝術推向大眾化嘅節目同埋洪嘯工作室繼《歌手》之後又一檔大型節目。節目嘅主持人係何炅，每季節目有嚟自專業藝術院校、院團、舞蹈工作室嘅50位唔同風格嘅頂尖舞者，而通過第一階段甄選嘅舞者將喺之後嘅賽程入面比拼爭奪，跟住誕生領銜中國舞蹈新力量嘅最強舞者。第一季喺2019年9月14號開始錄製，10月5號開始逢禮拜六22:00接檔《我家小兩口》播出；第二季喺2020年9月16號開始錄製，10月10號開始逢禮拜六22:00接檔《運動吧少年》播出。

比賽方式
《舞蹈風暴》由湖南衛視經歷一年時間從各大專業藝術院校、院團、舞蹈工作室近6000個唔同風格嘅舞者入面選拔面試，並挑選出其中最好、最有代表性嘅50位舞者進入電視甄選，同基本包曬全舞種。通過甄選嘅舞者將喺之後嘅賽程入面比拼爭奪，跟住誕生領銜中國舞蹈新力量嘅最強舞者，四位風暴見證官將全程參與評判。而呢個節目最大嘅創新地方就喺去用時空凝結技術設計嘅「風暴時刻」環節，節目組將用128台攝像機對所有表演做360度實時記錄，去全方位展現舞蹈細節。每位舞者喺編排作品嗰陣都需要設定一個自認為精彩嘅瞬間，即「風暴時刻」，四位見證官喺評價作品嗰陣亦會對風暴時刻去做點評，而出色嘅風暴時刻就可扭轉乾坤。
呢個節目由何炅主持。同其他電視節目入面嘅傳統主持人唔同，何炅呢次係以「風暴夥伴」嘅身份加盟節目，而風暴夥伴將會貫穿成個節目，並全程陪住舞者成長。

爭議
2020年1月13號，音樂版權發行平台VFine Music出咗聲明話，《舞蹈風暴》節目未經授權，幾次侵犯嗰個平台代理嘅部分音樂作品權益，包括《忐忑》、《生僻字》、《心如止水》，VFine Music將進一步採取法律行動，而湖南衛視相關負責人就未回應呢件事。對於《忐忑》被盜用一事，原唱嘅龔琳娜表示「這樣的方式其實是挺卑劣的，因為沒有真正的尊重」。
舞麒麟

舞麒麟係中國傳統表演，由兩個人扮成麒麟跟音樂節拍而舞出唔同動作，通常喺節日、神誕或者其他喜事做表演。

客家文化
客家人喺舞麒麟方面零舍出名。
蝴蝶花科

蝴蝶花科（Iridaceae），又叫鳶尾科，係被子植物天門冬目嘅一科，呢一科啲植物主要用嚟畀人觀賞嘅，亦有啲可以用喺藥到或者提取芳香油。
蝴蝶蘭

蝴蝶蘭（粵拼：wu4 dip6 laan4；學名：Phalaenopsis）係蘭科下面嘅一個屬，屬下有64個品種同2個亞屬。佢亦係種比較常見嘅年花。
蝴蝶邨公共圖書館

蝴蝶邨公共圖書館（英文：Butterfly Estate Public Library）係香港一間公共圖書館，喺屯門蝴蝶邨蝶聚樓地下123-130號。
蝴蝶脆餅

蝴蝶脆餅（Pretzel），又叫蝴蝶餅或者蝴蝶圈，係種包，捲成好似蝴蝶嘅形狀，通常鹹食。
蝴蝶谷大馬路

蝴蝶谷大馬路（葡文：Avenida de Vale das Borboletas）係澳門路環一條主要馬路，係石排灣公屋群其中一條路，呢條路由和諧大馬路開始一路去到九澳高頂馬路為止。

背景
連接氹仔同路環嘅路氹連貫公路，響1968年落成。因為公路左邊有好多蝴蝶聚居，又叫蝴蝶谷，所以當時澳督計劃興建開往九澳村嘅馬路嗰時改名做蝴蝶谷大馬路。
2013年3月13號，民政總署管理委員會響會議到決定將路環新起好嘅公共街道改名，其中將由和諧大馬路開始到九澳高頂馬路嘅公共街道改名做蝴蝶谷大馬路。
蝴蝶谷道

蝴蝶谷道（英文：Butterfly Valley Road），係香港九龍荔枝角蝴蝶谷嘅一條馬路，由青山公路葵涌段開始，去到荔枝角道。
蝴蝶谷道寵物公園

蝴蝶谷道寵物公園（Butterfly Valley Road Pet Garden）係香港一個大型寵物公園，喺九龍荔枝角蝴蝶谷道2號，佔地7,000平方米，由渠務署同康樂及文化事務署合作起。
開放時間係朝早7點到夜晚10點。

設施
園內有多項寵物設施，包括寵物飲水器，同埋畀寵物玩嘅模擬排水管道、穿梭擺杆同跳躍圈環。行人徑上鋪咗漣漪圖案，草地上起咗木筏形地台，映襯住公園底下嘅雨水排放隧道。
荔枝角雨水排放隧道係西北九龍的重點防洪工程，為咗地盡其用，隧道靜水池起喺青沙公路高架道路下面，上蓋就起寵物公園，令同一片土地提供到防洪、運輸同休憩三大功能。
英格蘭足球代表隊

英格蘭足球代表隊，係代表英格蘭嘅官方足球隊，出席國際足球賽事好似FIFA世界盃同歐洲國家盃咁，隸屬英格蘭足球總會。
由於歷史原因，英倫三島四個地區都有各自獨立嘅足球管理機構、本地聯賽同代表隊，互不從屬。但國際奧委會（IOC）唔承認地區性代表隊參賽，英格蘭同埋其餘三地包括蘇格蘭，北愛爾蘭及威爾斯都唔能夠參加奧運足球項目。
英格蘭喺歷史上攞過34屆英國本土四角錦標賽冠軍，但係國際賽成績就麻麻地，淨係攞過1966年世界盃冠軍，而嗰屆重係英格蘭主場。直到修夫基走馬上任，成績先至見得下人（2018年世界盃殿軍、2020年歐國盃亞軍）。
而家英格蘭嘅波衫贊助商係 NIKE。
英法海底隧道

英法海底隧道（英文：Channel Tunnel，法文：tunnel sous la Manche）係英國同法國之間一條鐵路海底隧道。全長50.45公里，當中海底段長37.9公里，係當今世上海底部份最長嘅隧道，喺1994年通車。隧道橫跨多佛海峽，連住英國根德郡福斯頓同法國上法蘭西大區加來海峽省。

早期方案
1802年：最早既英法海底隧道方案係法國採礦工程師Albert Mathieu-Favier提出既，佢既方案係喺英倫海峽下面挖隧道、用油燈做照明、行馬車（horse-drawn coaches），要喺英倫海峽中間既人工島換馬。
1839年：法國人Aimé Thomé de Gamond對加萊（法文：Calais）同埋多佛（Dover）之間既英倫海峽做第一次既地質同埋水文測量。 佢諗咗好多個方案，然後喺1856年向拿破崙三世（Napoleon III）提出咗佢認為最可行既方案，即係喺灰鼻岬（Cap Gris-Nez）同埋East Wear Bay，即係依家既東崖暨禾倫郊野公園（East Cliff and Warren Country Park）既位置起一條耗資1.7億法郎（接近7百萬英鎊）既鐵路隧道。
1865年，英國保守黨議員佐治·亨特 (George Ward Hunt) 率領既代表團向當時既財政大臣威廉·格萊斯頓（William Ewart Gladstone）提出咗起隧道既諗法。
1866年：亨利·馬克·布魯內爾（Henry Marc Brunel）測量咗多佛既海底，結果證明呢度既海底係由白堊（chalk）組成既，就好似隔離既懸崖一樣，所以起隧道係行得通既。而為咗做呢次測量，佢仲發明咗重力取芯器（gravity corer），呢樣嘢依家仲喺地質學研究用緊。
1875年：英法海底隧道有限公司成立同埋開始做初步研究工作。
1881年：英國鐵路企業家Edward Watkin爵士同埋法國既蘇伊士運河承包商Alexandre Lavalley喺英法海底鐵路公司做嘢，勘探海峽兩岸既地質。
1919年：一戰後，在巴黎和會期間，英國首相大衛佐治（David Lloyd George）重提起英倫海峽隧道既諗法，同時向法國保證，如果德國再打法國，英國願意幫手。不過法國人冇認真考慮呢個諗法，所以呢個隧道提議又再不了了之。 之後邱吉爾（Winston Churchill）亦都幾次提出想起英倫海峽隧道，佢喺1924年7月27號既《每週快訊》（Weekly Dispatch）寫咗一篇叫《戰略家應否否決起「隧道」？》（"Should Strategists Veto The Tunnel?"）既文章，喺裏面用咗Channel Tunnel（海峽隧道，中文多數加多「英倫」兩個字變成「英倫海峽隧道」）呢個名。佢喺1936年2月12號既《每日郵報》又再寫咗一篇叫「點解唔起海峽隧道？」（"Why Not A Channel Tunnel?"）既文章，再次表達佢對起英倫海峽隧道既熱情。
1955年：到咗1955年之後，由於戰爭模式既改變，空戰變成戰爭既主導，防禦論點已經變得無咁受到重視，英國同埋法國政府都支持起隧道。
1974年：兩國喺1964年正式同意起隧道，但係第一階段既初步研究要到1973年先至開始。開始之後，第二階段既協議亦都簽埋。個協議描述咗一個政府資助既工程，個工程喺起兩條隧道，正式起喺由1974年開始。
1975年：就喺英國隧道鑽掘機已經準備好，而交通部已經試掘咗300米（980尺）既時候，喺1975年1月20日，當時既英國工黨因為歐洲經濟共同體成員資格既問題、工程成本估算大幅超支，同埋當時既經濟危機，於是取消咗呢個隧道工程，估計呢個工程既取消令到英國唔見咗1700萬英鎊。法國就更大鑊，隧道鑽掘機已經安裝咗喺地下既隧道裏面，呢啲隧道鑽掘機放咗14年之後，直到1988年先至翻新同埋運去土耳其，用嚟起伊斯坦堡污水處理計劃（Istanbul Sewerage Scheme）既莫達隧道（Moda tunnel）。
英格蘭華爾茲

一對男女喺度跳英格蘭華爾茲。
英格蘭華爾茲（English Waltz），又有叫慢華爾茲（Slow Waltz），係指英格蘭風格嘅華爾茲，亦係國際跳舞比賽當中最常見嗰種華爾茲。
英格蘭華爾茲之所以又叫「慢」華爾茲，係因為佢哋嘅速度（以華爾茲嚟講）相當慢，正路係喺 84 bpm 至 90 bpm 之間（每分鐘 28 至 30 段小節），而相比之下，第啲華爾茲類型嘅速度可以去到成 150 bpm 咁快（睇埋維也納華爾茲）。
英格蘭超級足球聯賽

英格蘭超級足球聯賽（英文：Premier League，簡稱英超聯或者英超）係英格蘭嘅頂級足球聯盟賽事。
英格蘭超級足球畀人嘅一貫比賽形象係節奏快，攻勢組織多，參賽嘅球員亦非常搏命；而喺英超搵食嘅足球員，多數係來自世界唔同國家嘅高質素足球員，因此比起其他一般嘅聯賽有高好多嘅比賽水準；亦因為咁嘅原因，喺東南亞好多地方嘅人（包括香港）都比較鍾意睇英超嘅賽事。

賽制
聯賽採取主客雙循環賽制比賽，每一隊同各個球隊對賽兩次，主客各一次。由1995-96年球季開始參賽球隊由22隊減至20隊，每支球隊共進行38場賽事，無論主場或者作客比賽各有19場。每場嬴波可得3分，打和得1分，輸波0分，按各隊喺聯賽所得嘅積分排列。
如果球隊喺聯賽完咗之後同分，就要順序跟以下方法嚟排名次：
比較球隊嘅聯賽得失球差
比較球隊嘅聯賽得球數字
如果以上方法都決定唔到球隊嘅排名而且涉及到聯賽冠軍同埋降班席位，咁兩隊就要喺中立場踢一場附加賽定勝負，其他就按有關隊伍作相同排名。
喺2005至2006年度球季共有20隊球隊參與角逐，踢晒所有賽事後總積分最高嗰隊可以奪得聯賽冠軍，而總積分最低嗰3隊球隊就會降班落英格蘭冠軍聯賽。同時，冠軍聯賽頭2名肯定獲得下個賽季嘅升班資格，而冠軍聯賽的第3至6名就會踢附加賽嚟爭最後一個升班資格。

歐洲賽事名額
以下係參加歐洲賽事名額分配：
歐洲聯賽冠軍盃
聯賽第一至四名，直接出線參加小組賽
如果上一屆歐洲聯賽冠軍盃冠軍球隊或歐霸盃冠軍球隊其中一隊係英格蘭球隊，而嗰隊聯賽排名喺第五名或之後，歐洲聯賽冠軍盃或歐霸盃冠軍直接進入分組賽階段，英格蘭聯賽盃冠軍冇咗參加歐洲協會聯賽資格。
如果上一屆歐洲聯賽冠軍盃冠軍球隊同歐霸盃冠軍球隊兩隊都係英格蘭球隊，而嗰兩隊聯賽排名都喺第五名或之後，歐洲聯賽冠軍盃冠軍同歐霸盃冠軍直接進入分組賽階段，聯賽第四名就參加歐霸盃分組賽，聯賽第五名失去參加歐霸盃資格，英格蘭聯賽盃冠軍冇咗參加歐洲協會聯賽資格。
歐霸盃
英格蘭足總盃冠軍參加分組賽
如果冠軍球隊係聯賽第一至五名球隊，就由排名最高又冇歐洲賽資格球隊補上。
歐洲協會聯賽
英格蘭聯賽盃冠軍，直接進入附加賽階段。
如果聯賽盃冠軍球隊同時取得聯賽第一至五名或英格蘭足總盃冠軍，就由聯賽中排名最高又冇歐洲賽資格球隊補上。

2022至23年球季參賽球隊
2023至23年球季總共20隊，包括升班嘅英冠聯賽冠軍富咸，亞軍般尼茅夫同埋附加賽冠軍諾定咸森林。
a = 英超創立已經喺度嘅球隊 b = 未降過班嘅隊

英超冠軍獎盃
而家嘅英超冠軍獎盃由皇家珠寶商愛絲普蕾負責鑄造，重4英石（25千克），高43厘米同深25厘米，主體為合金銀，表面電鍍純銀，底座由孔雀石造成，表面蓋有銀環，刻有冠軍球會嘅名單，孔雀石嘅綠色代表球場嘅草坪。獎盃設計取材自英格蘭足球傳統嘅「三獅」紋章，佢嘅上面有金冠，兩隻獅子分據獎盃手柄嘅上方，第三隻獅子即球季結束高舉獎盃嘅冠軍球隊隊長。手柄上綁嘅彩帶印上嘅英超名則按照返冠名贊助嘅名。
2004年特別打造咗一隻全金版本嘅獎盃嚟頒畀2003-04球季全季不敗嘅阿仙奴。

每月同年度獎項
除咗冠軍獎盃同冠軍隊成員嘅冠軍獎牌外，英超喺賽季每月頒發「巴克萊每月最佳教練」（Barclays Manager of the Month）同埋「EA SPORTS每月最佳球員」（EA SPORTS Player of the Month）兩個獎項；而每年球季亦會頒發「英超年度最佳教練」（Premier League Manager of the Year）同埋「巴克萊金手套」（Barclays Golden Glove）兩項個人大獎。

英格蘭超級聯賽10年（1992—2002）獎項
2002年係英格蘭超級聯賽嘅十周年，為咗對呢十年入面對英超貢獻良多嘅球員同球隊，特別設立咗英格蘭超級聯賽10年嘅獎項。所有獎項都係由公眾投票同一組專業足球評論員選出嚟嘅。

英格蘭超級聯賽20年獎項
2012年係英超20周年嘅紀念，為咗慶祝賽事勝利，設立咗英超20年嘅獎項，由公眾投票同一組專業足球評論員選出嚟。
英桑戰爭

英桑戰爭（英文：Anglo-Zanzibar War）係1896年8月英國同桑給巴爾之間嘅一場戰爭。由於呢場仗前後一共只係持續咗45分鐘，因此係歷史上時間最短嘅戰爭。
英格蘭社區盾

英格蘭社區盾（英文：The Football Association Community Shield），以前叫英格蘭慈善盾（Football Association Charity Shield），係英格蘭嘅一項足球盃賽，由英格蘭超級足球聯賽冠軍對決英格蘭足總盃冠軍。
呢篇英格蘭社區盾係同足球有啦掕嘅楔位文章，重未搞掂嘅。麻煩你幫手補充佢嘅內容。
英格蘭足總盃

英格蘭足總盃，全名英格蘭足球總會挑戰盃（英文：Football Association Challenge Cup），簡稱足總盃（英文：FA Cup），係由英格蘭足球總會主辦嘅一項男子淘汰制足球盃賽，喺1871年開始舉辦，係世界上歷史最悠久嘅足球比賽。

歐洲賽資格
英格蘭足總盃冠軍嘅球隊，1998年之前可以獲得下一屆歐洲盃賽冠軍盃參賽資格，1999年歐洲盃賽冠軍盃停辦，冠軍球隊改為參加歐洲足協盃，2009年改制冠軍球隊可以獲得下一屆參加歐霸盃分組賽嘅資格。如果冠軍球隊因為聯賽排名獲得歐洲聯賽冠軍盃或歐霸盃嘅參賽資格，以前呢個歐霸盃嘅參賽名額會畀足總盃亞軍球隊，但係需要參加歐霸盃外圍賽。由2015–16年度開始，呢個名額唔再畀足總盃亞軍球隊，呢個名額改為畀英格蘭超級聯賽排名最高又冇歐洲賽資格嘅球隊補上，補上嘅球隊要參加外圍賽第三圈。

比賽形式
英格蘭足總盃並冇設立種子球隊，對賽球隊同主客場都係由抽籤決定。比賽共分八圈進行，頭兩輪先畀英甲、英乙同非聯賽球隊參加，而英超同英冠球隊就係第三圈加入比賽。除咗八強（2017年開始）、準決賽（2000年開始）同決賽之外，每圏若果喺90分鐘之內打成平手，都需要重賽，重賽之戰兩隊主客場交換。重賽若果喺90分鐘之內打成平手，就需要加時再決定勝負，如果加時都重未分出勝負，就要以互射十二碼決勝負。
準決賽（2000年開始）同決賽喺中立場舉行，對賽隊伍若果90分鐘之內打成平手，就需要加時決勝負，如果加時都未分出高下，就要以互射十二碼決勝負。
費氏棘茄魚

費氏棘茄魚（學名：Halieutaea fitzsimonsi）係棘茄魚科棘茄魚屬嘅其中一個種。
費洛蒙

費洛蒙（pheromone）係指動物分泌嚟影響同類行為嘅化合物。
費氏數列

費氏數列（又譯斐波那契數列），係由意大利數學家費波那西研究出嚟嘅數列。頭兩個數係0同1，之後嘅數就係之前兩個數加埋嘅總和。數式上嚟講，就係：
同埋
數列嘅數字（唔包括0）叫費氏數（又譯斐波那契數）。
費氏數列頭15個數：(0), 1, 1, 2, 3, 5, 8, 13, 21, 34, 55, 89, 144, 233, 377, 610。（OEIS數列A000045）

連續兩項之間嘅比例
呢一段要清理或重寫，以符合更高嘅質素標準。
後項同前項嘅比，趨向黃金比：
假設
右手邊根據定義，可以轉做：
，即係黃金比嘅定義。
費沁源

費沁源（2001年3月20號—）係中國偶像團體SNH48第5期成員，所屬嘅隊伍係TEAM HII，2015年12月4號正式出道。佢喺上海出世。
趙科岩

趙科岩（1983年9月11號—），中國網絡歌手。生於中國吉林省四平市，主要有作品《阿達情歌》、《女孩快愛我》、《我該點整》等。

網絡走紅
2014年根據當其時中國深圳兩基友開房，慘遭黑衣男子唉棄路邊被拍視頻事件，所創作音樂作品《一百塊錢都不給我》，走紅中國大陸互聯網。

演藝經歷
2014年4月份發行首張EP專輯《阿達情歌》，專輯收錄兩首歌仔《阿達情歌》、《大主宰》。5月份發行專輯《肉痛2014》，專輯收錄3首音樂作品《火辣情歌》、《肉痛2014》、《女孩快愛我》。12月份創作歌仔《一百塊錢都不給我》。2015年12月發行作品《我該點整》。
2018年3月，發行個人講唱單曲《那些年那些事兒》，同年7月，發表個人民謠歌曲《那一座山丘》。
趙紫諾

趙紫諾（Sabrina Chiu，2008年9月2號—）係香港女歌手，2022年參與無綫電視搞嘅音樂選秀《聲夢傳奇2》攞季軍。
趙美慧

趙美慧，係大韓民國嘅一個女藝人同埋歌手。
趙立堅

趙立堅（1972年11月10號—）係中國男外交官，河北唐山人，依家係中華人民共和國外交部新聞司副司長兼發言人，同于敦海、汪文斌同時在任，新聞司司長華春瑩手下。

爭議
趙立堅曾經因為喺Twitter同埋唔同嘅媒體，發表一啲假新聞同埋挑釁性言論，被部份嘅人非議。

美軍幫助武漢肺炎傳播陰謀論
趙立堅曾經聲稱，美軍可能喺武漢肺炎傳播方面發揮咗作用，呢個陰謀論結果畀唔少人批評。

就剝奪香港溫和民主派議員資格事件恐嚇五眼聯盟外長
美國、澳洲、加拿大、新西蘭同埋英國（五國合稱五眼聯盟）嘅外長，喺11月18號就香港問題發表聯合聲明，表示對於北京忽然採用新嘅規則嚟取消4個香港溫和民主派議員嘅資格表示嚴重關切，批評中國違反 具有法律約束力嘅《中英聯合聲明》，亦損害《基本法》呼籲香港人嘅權利。趙立堅之後回應事件，話唔理佢哋有五隻眼定十隻眼，叫佢哋小心自己嘅眼睛被督穿。近年關注香港問題嘅民運人士王丹之後批評，話呢啲係低級粗俗嘅外交語言，用來迎合中國國內愛國憤青同埋底層老百姓嘅閱聽習慣，激發國內民族主義情緒，為進一步向全球擴張，奠定國內嘅民意支持。另外，亦有網民批評呢啲係戰爭挑釁，係黑社會流氓所為。

發佈偽造圖片指控澳洲軍隊
2020年11月，趙立堅喺Twitter發布咗一張相，聲稱入面係一名澳洲士兵將刀放喺一個阿富汗兒童嘅頸上面。事件引嚟澳洲反彈，澳洲總理史葛·摩利臣呼籲要將呢張相刪除，又批評中國政府應該為呢個Twitter帖感到萬分羞愧。
事件之後發酵，唔同國家，例如法國同紐西蘭都有批評中國嘅做法法國批評中國咁做唔符合國際外交嘅預期，指趙立堅咁做令人震驚，評論帶有偏見，侮辱近20年來所有向阿富汗派遣武裝部隊嘅國家。史葛·摩利臣一度通過微信對事件向澳洲嘅華人直接回應，又話事件唔會削弱大家對澳洲華人社區嘅尊重同讚賞，或者削弱澳洲同中國人民嘅友誼。但係，呢篇文章亦被微信審查，當作違規嘅文章刪除。澳洲國立大學研究澳中關系同中國經濟嘅簡·高利教授（Jane Golley），就話呢件事係中共總書記習近平領導下，戰狼外交嘅升級，又話中國喺度向全世界表明，中國嘗試影響緊世界其他地區，又似乎向世界表示，假如喺人權問題向中國施壓，中國就會為佢哋製造麻煩。

特登扭曲《舊金山和約》同拒絕承認
喺2022年7月5日嘅一個中國外交部記者會裡面，趙話1942年訂嘅舊金山和約係排斥左中共而立嘅「非法條約」，話自己同前蘇聯，波蘭等東歐國家唔會認（但中共果陣仲未立國）；而且佢仲刻意將日本放棄對台灣、澎湖等地行使主權嘅部分，扭曲做係恢復中國對呢啲地方或國家行使主國，仲老屈有關條約違犯國際法。
趙粵

趙粵（1995年4月29號—）係中國偶像團體SNH48第2期成員，所屬嘅隊伍係TEAM NII。佢喺湖北武漢出世。
趙紫陽

趙紫陽（1919年10月17號—2005年1月17號）係中華人民共和國政治人、改革家，中國共產黨前領導人，河南滑縣人。曾經喺1980年至1987年做中華人民共和國國務院總理，1987年到1989年做中國共產黨中央委員會總書記。
趙紫陽喺六四事件之後被逼落台，軟禁在家，直到2005年過身。遺體告別禮陣葉劍英、李銳仲有廣州前市長黎子流等，都有去過拜祭或致送花圈。嗰時家屬話趙嘅骨灰就放屋企，唔會入八寶山公墓第一陳列室。
2009年，香港出版咗由佢秘書鮑彤等人錄音嘅國家監犯。
2019年10月18號，趙紫陽嘅骨灰正式落葬到北京昌平區民間公墓天壽園，同夫人梁伯琪合葬。
趙美心

趙美心（英文：Judy May Chu，1953年7月7號—）係美國華裔女性政治人物，現任聯邦眾議員，代表加州第32選區，屬於民主黨。佢係史上第一位華裔女性聯邦眾議員。趙美心當選後成為聯邦眾議院教育與勞工委員會（House Committee on Education and Labour）嘅成員。

履歷
趙喺美國加州出世，祖籍廣東新會，擁有洛杉磯加州大學數學學士同加州專業心理大學 （California School of Professional Psychology）心理學博士學位，專業係大學教師；但因為廿幾年前華人聚居嘅蒙特利公園市發生「獨尊英語」（English only）嘅風波，經由佢出面同主流社群協調而開始佢嘅政治一生涯，後來成為民選官員，一路從學區嘅教育委員、蒙市市議員、加州州眾議員、直到加州平稅局委員。趙曾經話以佢嘅族裔融合同身為華人為榮，但亦有投票反對對華人有利嘅STEM綠卡提案，因為對墨西哥人唔公平。

家族
趙嘅老公伍國慶係現任加州眾議院議員。而佢嘅遠房堂嫂係加州共和黨人趙譚美生（Betty Tom Chu），而家係蒙特利公園市市長。外甥廖梓源（英文：Suicide of Harry Lew）曾任美國海軍陸戰隊准下士，喺阿富汗服役期間站崗時瞓著覺，俾同袍肢體虐打達3個半鐘，不堪羞辱而喺2011年4月3號持槍自殺身亡。趙話佢嘅外甥係一個愛國嘅士兵，佢話必須將加害者繩之於法。
蠄蟧

蠄蟧（廣東地區讀kam4 lou4*2；香港地區讀kam4 lou4），通常叫蜘蛛（zi1 zyu1），佢係蛛形綱蜘蛛目嘅節肢動物，唔係昆蟲綱嘅無脊椎動物。

名
而家嘅人多數叫蠄蟧做「蜘蛛」。好多都唔識「蠄蟧」呢個詞。因為佢哋返學讀書用書面語，所以見到蠄蟧只識叫「蜘蛛」。佢哋最多都只係因為1955年有齣粵語長片《飛天蠄蟧》（胡鵬導演）而聽過呢個詞；但係問佢哋乜嘢係「蠄蟧」，佢哋就未必答得出。「蠄蟧」並唔係漢語詞，而係來自古代嶺南一帶重未漢化之前嘅百越族語言，呢啲語言，同現時嘅苗、瑤、壯呢幾個少數民族嘅語言比較接近。
語言文字讀音（國際音標）

留意：苗、壯文字裏面，每一個音節孻尾嗰個字母如果係輔音字母，就係調號，係用來標調嘅，千祈唔好當佢係輔音噉讀出來。壯語第一聲唔加調號，靠孻尾係元音字母來識別。
由呢啲蛛絲螞跡，可以睇到「蠄蟧」呢一個詞，好可能係由古代嶺南嘅土話保存落來，無畀漢語詞取代嘅少數「生還者」，係一塊珍貴嘅「活化石」。

種類
蜘蛛都識得結網
全世界大約有 35000 種蠄蟧，但可能唔止呢個數，有科學家認為目前人類只搵到2成嘅蜘蛛。目前已知大隻嘅蜘蛛係食鳥蜘蛛（Theraphosa blondi），有90毫米咁大；而最細嘅係一種寄目蛛科（Anapidae），佢係澳洲昆士蘭博物館裏面嘅樣版，長 0.4 厘米。但係佢哋嘅捨命求愛方式都一樣。
喺中國，現時有大約 2361 種已被記錄到，而香港，暫時佔咗 24 科共 122 種，其中包括近 10 個科學界嘅新種。而目前香港最大型嘅原生蜘蛛品種係大木林蛛。

習性
一隻澳洲花園球蛛
其中，蠄蟧公同蠄蟧乸個樣就好似吓，凈係喺體色同斑紋嗰度先至可以分出嚟。但係佢哋嘅求愛方式都唔一樣。由於蜘蛛嘅種類比較多，所以佢嘅婚配嘅「習俗」都唔一樣。而生育能力都差咗好遠嘅，有啲蜘蛛一次生幾粒到十幾粒卵，而有啲蜘蛛一次可以生到成千粒卵都有。
大多數嘅蠄蟧都可以整到紡絲出嚟，而嗰啲絲喺蜘蛛嘅肚腩條紡織線分泌出嚟，細隻嘅蠄蟧仔就可以用條遊絲飄到高山頂都有；而定居嘅蠄蟧就用堅韌而有彈性嘅絲嚟做建築居所，喺佢哋經過嘅通道留低咗「蛛絲馬跡」；而大多數蠄蟧用絲都可以整到個大羅網出嚟。
而蠄蟧嘅結網方面就出咗名，由於佢嘅習性唔一樣，所以出現咗好多唔同樣嘅結網。有天幕網、漏斗網、唔規則網、盆網等，其中最靚嘅係好似車輪噉嘅放射極坐標網，好似古代成日講嘅八卦陣噉。
蠄蟧識得食好多昆蟲、蜈蚣、馬陸、蚯蚓，甚至有時食比佢重大隻幾倍嘅雀仔都有。而田嗰度嘅蠄蟧大多數係食害蟲。佢可以做生物防治入面嘅緊要角色。
而蜘蛛嘅適應能力都好犀利吓，有啲可以適應到46℃嘅高溫，重有啲可以適應到-30℃到-20℃嘅低溫。

同昆蟲嘅比較
蜘蛛同昆蟲唔同嘅地方，就係蜘蛛身體只係分頭腹兩部，兼且有八隻腳；而昆蟲身體就分做頭、胸、腹三部，有六隻腳，好似蝴蝶、飛蛾、蜜蜂同蟬等都係噉。所以佢只係似蟲而蜘蛛唔係昆蟲。
大部分蜘蛛都有八隻眼。其中兩隻用嚟睇嘢，其餘用嚟感光。
蟻竇

蟻竇，係蟻起嘅竇。通常蟻竇係由一隻蟻乸先挖開個竉開始起竇，之後做咗蟻竇嘅蟻后。每個蟻竇都有好多唔同用途嘅房，有啲儲食物，有啲照顧蟻蛋或者幼蟲，有啲畀蟻后生蛋，有啲堆放垃圾。螞蟻唔一定會喺野外起竇，亦會喺人類嘅居住環境起竇。
蟻群最佳化演算法

蟻群最佳化演算法（英文：ant colony optimization algorithm）係指用「人工蟻」做數學最佳化嘅演算法。
蟻群最佳化演算法個諗頭參考對蟻嘅觀察－工蟻會喺自己行過嘅地方留低費洛蒙，話俾同伴知自己去過邊。
蟻群最佳化演算法可以用嚟應喺圖上面搵出路徑嘅運算問題。
蟻酸

蟻酸（HCOOH），又叫甲酸，係種酸，主要喺螞蟻、蜜蜂同各種膜翅目昆蟲嘅分泌液搵得到。渠有腐蝕性，有刺激嘅氣味。

命名
渠有蟻酸一名，係因爲渠最開始係由乾餾螞蟻整出來。而渠有甲酸呢舍名係因爲渠有一個碳。

反應
甲酸係一種羧酸，會同鹼中和。
甲酸比較特別，渠係一個羧酸，但同時又有個醛基（-CHO），可以睇成係個羥基甲醛，所以渠可以發生銀鏡反應，還原出銀；而且可以被人再氧化。兩者嘅產物都係二氧化碳同水。
渠亦可以同醇酯化產生甲酸酯。
蟾宮大廈

蟾宮大廈（Empire Court）係香港一座私人住宅，喺銅鑼灣希慎道2-4號，鄰近禮頓道。座樓1958年入伙，17層高，取代中國銀行大廈成為香港第一高樓，直到1962年恒生大廈起好。座樓由霍英東發展，亦開創咗「賣樓花」嘅先河。
蟻蛉

蟻蛉（粵拼：ngai5 ling4，學名：Myrmeleontidae），昆蟲嘅一種，係昆蟲綱脈翅目蟻蛉亞目嘅其中一個科。
蠄蟝

蠄蟝又寫禽渠，亦叫蟾蜍、蟾諸、癩蝦蟆，係種動物。生物學來講，佢同蛤乸、蛤𧊅都係同一目，叫無尾目。民間以佢背上生癩，有突點爲別，生物學上，無此分別。查實皮上粒粒，唔係病，而係蠄蟝多喺陸上，粒粒同周圍吻合，防天敵捕食。蠄蟝有毒腺退敵。
蠄蟝唔似蛤乸咁蛤蛤聲，而係靜靜哋，唔出聲。而蠄蟝亦唔會跳。

名
蠄蟝、禽渠，係取音，來源不明。≪廣東俗語考≫認爲，蠄蟝本字係蟾蜍。
蟾蜍，古寫蟾諸、詹諸，見於漢時。
癩蝦蟆，俗寫癩蛤蟆，話佢似生癩蝦蟆。人嫌佢醜，明清文學有謂，癩蛤蟆想食天鵝肉。

文化
可以睇睇手指公姑娘。
輸血

輸血（粵拼：syu1 hyut3）係醫療入面將血或血液嘅部份成份由身體外面輸入，用嚟補充因出血性疾病或外科手術或其他原因令身體唔夠用嘅血。輸血時一般由靜脈輸入，但喺好緊急情況下先至會喺動脈輸入嚟加快改善全身狀況。
舊時輸血只可以係輸「全血」，但現代科技可以將血嘅各種成份（紅血球、白血球、血漿、血小板）分離，可以按住需要去輸。不過喺輸血之前有好嚴格嘅配血試驗而保證輸入合適嘅血型，喺輸血過程，重要遵守同輸液一樣嘅注意事項，同埋特別注意睇下併入有冇出現蕁麻疹、頭㷫、打冷顫、發燒、胸悶，呼吸困難或休克等呢啲輸血反應，一旦出現以上其中一種或以上情況，要馬上報告醫生及時處理。另外，輸血速度要嚴格遵照醫囑，唔可以太快，除非係搶救大出血病人時。
輸電

輸電，又叫電力傳輸，係用將電力傳輸嘅過程，主要靠電網入面嘅架空電纜同變電站，過程需要調整電壓。
輻射化學

輻射化學（英文：radiation chemistry）係化學嘅一個子領域，屬核化學之下。放射化學專門輻射會點樣影響物質同化學反應。
輻射武器

輻射武器（radiological weapon）係指運用輻射嚟對人體造成傷害嘅武器，或者用輻射污染一笪（對敵人嚟講有價值嘅）地方。
輸尿管

輸尿管係泌尿系統一部份，負責將尿由腎排到去膀胱。
輻射適應

輻射適應（adaptive radiation）係指一個種群分做若干個族群，然後快速噉分別適應各自嘅環境而進化成唔同物種，原因通常係環境嘅急劇變化。
輸精管

輸精管（英文：vas deferens）係男人同雄性動物體內輸送精子嘅管道、男性生殖系統嘅一部份。

解剖
連住附睾嘅導管係輸精管
男人有輸精管一對，係由壁厚腔小而富有彈性嘅肌肉組成嘅圓筒狀管，每條長約30至50厘米。輸精管由左右兩邊附睾尾（Tail of epididymis）各自開始，沿睾丸後緣向上升、中間俾精索包住，穿過腹股溝管（英文：Inguinal canal）入去盆腔內，末端同精囊排泄管（Excretory duct of seminal vesicle）匯合成射精管。
輸精管嘅管壁相對嚟講比較硬，所以直接隔住陰囊就好容易掂到佢哋喺精索後內側。

功用
輸精管係負責輸送精子嘅管道；佢嘅厚管壁肌肉令蠕動能力增強，當性交時，交感神經尾會釋放大量類似腎上腺髓質令輸精管產生一系列有力嘅收縮，將精子極速送去射精管從而令男人射精。
另外男性絕育（中文：絕育）手術就係將佢兩條輸精管結紮（中文：結紮）並切斷。

疾病
如果男人條輸精管阻塞，就會導致無精子症（中文：無精子症），妨礙生育。

其他動物
一對大田鱉（中文：桂花負蝽）（Lethocerus patruelis）嘅輸精管（標記vd）
除咗男人，唔少雄性動物都有輸精管，例如大田鱉同埋馬騮。
輻射

輻射（Radiation）係指能量用波或者粒子經過真空或者介質傳送嘅形式。
輸卵管

輸卵管係乸嘅動物生殖系統中嘅一個部份，負責將卵子由卵巢送到子宮。
蚌碰站

蚌碰站（泰文：สถานีพร้อมพงษ์，英文：Phrom Phong Station），係泰國曼谷BTS素坤逸綫嘅一個站。喺素坤逸路同億甲咪路嘅街口，附近有高級百貨公司安寶蓮（Emporium）。
蚱蜢

蚱蜢又叫草蜢，學名叫錐尾亞目（Caelifera），係直翅目一類草食性昆蟲。
蚓螈類

蚓螈類（學名：Gymnophiona），又叫蚓螈目，係兩棲綱其中一個類，屬下現存唯一嘅類係無足目（Apoda），所以有時呢兩個名係同義。
蚺蛇

蚺蛇，簡稱蚺，係種爬蟲類動物，學名叫蚺科（Boidae），屬有鱗目嘅其中一個科，下面有12個屬49個品種。
蚌山區

蚌山區係中國安徽蚌埠一個市轄區，總面積83平方公里，人口22萬。